राव राजा नंदलाल के जमाने से ही व्यापारिक राजधानी है इंदौर
इंदौर के 301वें स्थापना दिवस पर जूनी इंदौर स्थित बड़ा रावला में शुक्रवार को दो दिनी महोत्सव शुरू हुआ। अतिथि पूर्व मुख्यमंत्री दिग्विजयसिंह, कवि सत्यनारायण सत्तन थे। अतिथियों ने कहा- 301 वर्ष पहले ही राव राजा नंदलाल मंडलोई ने शहर को व्यापारिक राजधानी बनाया था। समारोह के दौरान आतिशबाजी हुई। साथ ही विशेष रोशनी भी की गई।
समारोह में दिग्विजयसिंह ने कहा- इंदौर ऐतिहासिक शहर है इसके इतिहास को तोड़कर स्मार्ट सिटी का रूप दिया जा रहा है। इसके लिए लोगों को बेघर किया जा रहा है। अच्छा होता स्मार्ट सिटी के नाम पर तोड़फोड़ के बजाए नए सिरे से इंदौर का विकास किया जाता।
समाजसेवी व विभिन्न क्षेत्रों में उत्कृष्ट योगदान पर अमरजीतसिंह सूदन, डॉ. ओम जोशी, संजय यादव एवं नीलेश सिंघल को राव राजा रतन पुरस्कार से सम्मानित किया गया। उज्जैन की बालमुकुंद मंडली के 20 कलाकारों ने गणेश वंदना और लोक नाट्य की प्रस्तुति दी। इंदौर स्थापना दिवस महोत्सव के तहत मुख्य अतिथियों ने ‘मालवा के मंडलोई’ नामक पुस्तक का भी विमोचन किया। इंदौर स्थापना दिवस समारोह समिति प्रमुख राव श्रीकांत मंडलोई ने बताया 4 मार्च को प्रदर्शनी लगेगी।
awa_Deva awa_Deva hin_Deva hin_Deva